Socialistisk Arbejderavis 


- kampagneavis mod ulighed og racisme 


[Nummer 365, 27. april 2018] [ Støttepris 20 kr. Pris 10 kr. ] 

TEMA: 


1968-1975 var ikke først og fremmest et ungdomsoprør, 
selv om det også var det, men en massiv kapitalisme- og 
imperialismekritik. Følg med i Socialistisk Arbejderavis” 
temaserie om 1968 i de kommende udgaver. 

DARITET 


PÅSKESTREJKEN AK 1 


Påskestrejken 1985 kaldes de ti dage der rystede 

Danmark, fordi denii'et' kort øjeblik'vendte Danmark” Den massive opbakning til de offentlige ansatte har 

pålhovedettogtvisteldentesentligelmasElsomident været til at tage og føle på. Blandt vores kolleger er der 

organiserede arbejderklasse besidder. mange der håber på forlig. På Socialistisk Arbejderavis 
argumenterer vi for konflikt. 


Se mere på side 4 Se mere på side 3-4 og 12 

Ubekvem undersøgelse for 
Inger Støjberg og co.? 


Undersøgelse, viser at indvandrere og efterkommere synes ligestilling er lige 
så vigtigt som etniske danskere. Måske derfor har der været så lidt debat om 
den. 


SIDE 02 





Af Christine Kyndi 


Sidste efterår startede Integrationsministeriet en undersøgelse af medborgerskab. De 
adspurgte blev delt op i tre grupper - etniske danskere, indvandrere og efterkommere af 
indvandrere - og spurgt om deres holdning til forskellige emner. 

Bl.a. om det er vigtigt at opdrage sit barn til at acceptere lighed mellem kønnene, at 
vise tolerance og respekt for andre, lighed mellem religioner og seksuelle orienteringer. 

Undersøgelsen viste at alle tre grupper vægter dette meget højt - og mange gange at 
indvandrere og efterkommere vægtede disse værdier højere. 

Myten om de ikke-demokratiske, ligestillings-fjendske indvandrere blev dermed punk- 
teret af undersøgelsen. Den myte som hele den racistiske debat bygger på, og som så få 
stiller spørgsmålstegn ved. 

Måske derfor har der været tyst som graven omkring undersøgelsen: den har ikke været 
en del af politikernes debat, den er gemt af vejen på Integrationsministeriets hjemmeside, 
og har kun meget sporadisk været omtalt i medierne. 


Danske Bank har været med 
til at hvidvaske for milliarder 


Det er også i 2013, at Danske Banks top- 
ledelse bliver bekendt med at der foregår 
hvidvaskning i den estiske filial, og at det 
ikke blot handler om ringe kontrol, men at 
ansatte har viden om - eller aktivt bidrager 
til hvidvaskningen. Indtil for nyligt, hvor 
Berlingskes afsløringer er kommet frem, 
har Danske Banks ledelse ellers fastholdt, 


Ifølge Berlingskes gravergruppe har 
Danske Bank og Nordea i årevis væ- 
ret involveret i hvidvaskning. 





Af Anders Bæk Simonsen 


For Danske Bank handler det om hvid- 
vaskning igennem en lang årrække for 


bl.a. diktaturet i Aserbajdsjan samt Putins 
familie og folki den russiske efterretnings- 
tjeneste. Udover Danske Banks filialer i 
Aserbajdsjan har afdelingerne i Estland 
og Litauen også været involveret i lyssky 
kriminelle aktiviteter. 

I Danmark modtog både Bagmands- 
politiet, Finanstilsynet, Justitsministeriet 
og Rigsadvokaten dokumentationen om 
den omfattende svindel helt tilbage i 2013, 
men myndighederne afviste at gøre noget 
ved bankernes lovbrud, så hvidvaskningen 
kunne fortsætte. Ifølge Buisness.dk har 
Danske Bank hvidvasket mere end 20 mil- 
liarder kroner. 

Det britiske velansete advokatfirma 
Brown Rudnick der leverede dokumen- 
tationen til de danske myndigheder, har 
flere gange henvendt sig til de danske 
myndigheder for at få dem til at igangsætte 
undersøgelser af bankernes hvidvaskning 
uden held. 


Forsvar Bitten Vivi Jensens ytringsfrihed 


at det blot drejede sig om ringe kontrol. 

Da Finanstilsynet begynder at undersøge 
disse sager i 2017 erklærer tilsynets for- 
mand Henrik Ramlau-Hansen sig inhabil, 
da han frem til april 2016 sad i Danske 
Banks ledelse og i en periode havde ansvar 
for bankens efterlevelse af lovgivningen. 

Nordeas hvidvask 

Nordeas hovedkontor blev i efteråret 
ransaget af Bagmandspolitiet på baggrund 
af en anmeldelse fra Finanstilsynet i 2016. 
De svenske myndigheder gav Nordea den 
størst mulige bøde på 50 mio. kr. i 2015, 
men overtrædelserne var så alvorlige, at 
den svenske stat faktisk kunne have ind- 
draget Nordeas licens til at drive bank- 
virksomhed. 

I denne måned er Nordea i Finland blevet 
idømt en bøde på ca. 3 mio. kr. for ikke at 
indberette over 1,7 mio. transaktioner, som 
de ellers havde pligt til. 


Torsdag d. 5. april afholdt bevægelserne Jobcentrets Ofrer og Næstehjælperne 
en demonstration foran Frederiksborg Rådhus 





Af Charlie Lywood 


Demonstrationen var til fordel for Bitten Vivi Jensens og alle andre offentligt ansattes 
ret og frihed til at ytre sig kritisk overfor forhold de finder uværdige og ulovlige. 

Hvem er Bitten Vivi Jensen? Hun var visitator og senere en del af rehabiliteringsteamet 
i Frederiksberg Kommune. Bitten oplevede ulovligheder og umenneskelig behandling 
af folk i jobcenter-cirkusset. Hun gjorde vedvarende indsigelser og blev til sidst fyret. I 
Dagbladet Information skrev hun om nogle konkrete sager, og så anmeldte kommunen 
hende til politiet for brud på tavshedspligten. Politiet har afklaret, at Bitten Vivi Jensen 
ikke har skrevet noget strafbart. 

I sin tale til godt hundrede forsamlede, hævede Bitten sig ud over sin egen sag og talte 
Jobcentrets Ofres sag: 

”Jeg fatter ikke hvordan man kan behandle svage og skrøbelige borgere på den måde 





Nu snupper regeringen 13 
milliarder mere fra lejerne 

I sidste nummer af Socialistisk Arbejderavis kunne vi berette om hvordan 
regeringen brugte lejernes penge - hele 12 milliarder kroner - til at finan- 
siere deres racistiske ghettoplan. 





Af Anders Bæk Simonsen 


Pengene kommer fra Landsbyggefonden, som er lejernes opsparing betalt gennem 
huslejen til forbedringer af den almene boligsektor. VLAK-regeringen har med Lands- 
byggefonden åbenbart fundet en pengepose, de frit kan bruge af til deres asociale 
planer for den boligsociale sektor. 

Nu vil de så snuppe mindst 13 mia. mere til at opføre nye lejligheder for. Regeringen 
mener altså det er retfærdigt, at det er de fattigste dele af befolkningen, som bor i det 
almene, der skal finansiere opførelsen af nye almene boliger. 

Det vil ligesom med ghettoplanen betyde, at der er færre midler til at renovere og 
forbedre alle de eksisterende boliger, der ikke befinder sig på ghettolisten. Effekten af 
de i alt 25 mia. kr. som regeringen snupper, vil ifølge brancheorganisationen for de 
almene boliger BL, være huslejestigninger i den almindelige sektor. 

man gør. Hvis du er syg i forvejen, får du en psykisk overbygning. Hvis du har psykiske 
problemer bliver de forværrede i dette system. Som ansat har du et ansvar for at påpege 
ulovligheder og omsorgssvigt.” 

Men klassesamfundet fik også et skud for boven: ”Hvad er det for et samfund der giver 
skattelettelser til de rige og efterlader de mest sårbare med en ydelse som tit er under 
eksistensminimum, hvor man skal vælge mellem mad og medicin. Det er i hvert fald ikke 
et samfund jeg ønsker at overlade til mine efterkommere.” 

Efter sin fyring har Bitten været syg. Men det har ikke forhindret hende i at bruge sin 
viden om systemet og lovgivningen til at hjælpe borgere i klemme hos kommunerne som 
bisidder og partsrepræsentant. Det har været frivillig og ulønnet hjælp. 

Frederiksberg Kommune påstår nu, at Bitten slet ikke er syg. De har stalket hende på 
Facebook og ført minutiøse regnskaber over hendes opslag, kommentarer og likes. De 
kræver sygedagpengene tilbagebetalt. 

Bitten har opfordret kommunen til at melde hende til politiet for bedrageri for at få en 
juridisk vurdering, men det vil de ikke. Og så længe de ikke gør det, står deres beslutning 
om tilbagebetaling fast, fordi kommunen er en offentlig myndighed. Nogle vil kalde det 
magtfordrejning og hævn fordi hun ytret sig. 

Vi ønsker en 
konflikt 


Alle ledende forhandlere både på arbejdsgiversiden og fra 
de faglige organisationers side har travlt med at sige, at 
man ikke ønsker en konflikt. 





Også blandt vores kollegaer rundt om på arbejdspladserne er 
der mange som siger, at de håber på et forlig. Men her på Sociali- 
stisk Arbejderavis argumenterer vi for en konflikt - det er der flere 
årsager til. 


Ingen kompromis 
For det første mener vi ikke, at vi skal gå på noget som helst kom- 
promis med de i forvejen meget lave krav som fagbevægelsen har 
taget med til OK18. Arbejdsgiverne gik til forhandlingerne med et 
mål om klare forringelser af de offentlige ansattes vilkår. 
Fagforeningerne gik til forhandlingerne for at forsvare sig. Vores 
sides krav er derfor i forvejen alt for små, især set i lyset af at de 
sidste tre overenskomstforhandlinger har været meget ringe for 
arbejderklassen. 


En konflikt vil ryste regeringen 

Vi ønsker ikke kun konflikt, fordi vi vurderer, der ikke er plads til 
kompromis i de konkrete forhandlinger. Også fordi vi ved, at rege- 
ringen kan blive rystet af en konflikt. Endelig vil denne regering og 
resten af eliten på Christiansborg møde modstand på det punkt, 
hvor de er svagest; på det sociale spørgsmål. 

Regeringen, DF og Socialdemokraterne taler konstant om musli- 
mer, indvandrere og flygtninge, som det store problem. De ønsker at 
splitte os og aflede diskussionen. Men med OK18 er velfærdsstatens 
kernetropper trådt ind på scenen og startet en anden diskussion 
om retfærdig løn, om at forsvare velfærdsstaten, om at”nok er nok”, 
om at vi ikke vil finde os i at de afvikler vores sociale sikkerhedsnet. 

Vi ønsker en konflikt fordi det åbner et åndehul, hvor vi kan 
mobilisere på en anden dagsorden og en anden solidarisk politik. 


Vi vil se solidaritetspagten i kamp 

Sidst men ikke mindst ønsker vi en konflikt fordi, vi vil se solidari- 
tets-pagten i kamp. Den danske arbejderklasse er allerede nu ved at 
få sig en vigtig saltvandsindsprøjtning af aktiv kamp og solidaritet, 
og disse vigtige erfaringer vil blive endnu større ved en konflikt. 

En sovende kæmpe er ved at vågne af sin døs. Nye netværk er ved 
at blive dannet, og netværk og kamperfaringer bliver guld værd i 
de kampe som ligger foran os de kommende år. 

Derfor skal vi klart og tydeligt sige, at vi ønsker en konflikt. Vi 
ønsker at bruge den styrke som vi kan opbygge i en storkonflikt. 
Forhandlingerne i forligsinstitutionen er et skuespil som handler 
om at indgå kompromisser og passivisere os. Vi ønsker ingen rådne 
kompromisser. 

Og vi vil opfordre til at stemme nej til et forlig som ikke indfrier 
vores krav — og hermed ja til at tage storkonflikten. Og den diskus- 
sion ligger lige om hjørnet, og er vigtig at tage blandt vores kollegaer. 


Solidaritetspagten vil forandre 

De offentlige ansatte har allerede bevist et historisk sammenhold 
og en styrke som peger på at vi kan vinde og gå hele vejen. En 
kæmpende solidaritetspagt kan vinde OK18, men også mere end 
det: Den bevægelse, der er på vej til at blive opbygget, kan ændre 
det politiske landskab i Danmark mange år frem. 

Og det er netop hvad det store flertal er i fuld gang med, nemlig 
at genopfinde troen på at sammen er vi stærke. At arbejderklassen 
har en kæmpe styrke hvis den organiserer sig og kæmper ”skulder 
ved skulder”. 


af Internationale Socialister, 
ISU, Dronningensgade 34, 1420 KBH K 

FN-dagen mod racisme 
- global aktionsdag 17. marts 

Foto fra aktionerne i Aarhus, Aarhus for Mangfoldighed 

FN-dagen mod racisme blev markeret i Aal- 
borg, Silkeborg, Aarhus, Odense og Køben- 
havn den 17. marts. Demonstrationerne blev 
organiseret af lokale antiracistiske netværk. 





Af Lene Junker 


I Odense var der tillige en Mangfoldighedsfestival 
med musik, talere, boder efter demonstrationen. 

Sidste år var der kun demonstrationer i de tre 
største byer, København, Aarhus og Odense, men 
i år bredte de sig også til Aalborg og Silkeborg. Det 
skyldes et begyndende samarbejde på tværs af lan- 
det. De fem byer udsendte også en fælles hilsen til 
de andre byer i fortrinsvis Europa, som også var en 
del af den globale aktionsdag. 

I Storbritannien organiserede Stand Up To Racism 
demonstrationer i London med 20.000 deltagere, 
men også i Glasgow og Cardiff. I Tyskland stod 
Aufstehen gegen Rassismus for demonstrationer i 
Berlin og 24 andre tyske byer. 

Keerfa i Grækenland samlede 10.000 i Athen og 
stod også for demonstrationer i 8 andre græske byer. 
I Polen deltog 2000 i Zjednoczeni Przeciw Rasizmo- 
wis demonstration i Warszawa, og der var samtidig 
demonstrationer i 15 andre polske byer. I Wien 
samlede Plattform fur eine menschliche Asylpolitik 

Foto fra Mangfoldighedsfestivalen i Odense, Racismefri By - Odense for Mangfoldighed 

8000 til demonstration. Og i Amsterdam samlede 
21maartcomite 4000 demonstranter den 18. marts. 
I Paris stod Marche des solidarité for demonstra- 
tionen. Endelig var der demonstrationer i Seoul, 
Nicosia, Istanbul, Prag, Budapest og Barcelona. 

Den 21. marts organiserede United Against Racism 
i et møde i Dublin, og den følgende søndag var der 
demonstrationer i 27 byer i Australien indkaldt af 
Australian Refugee Action Network 

Med forskellige netværk i forskellige byer med 
forskellig baggrund og muligheder, blev den globale 
aktionsdag mod racisme og fascisme en stor succes. 

Lukkede grænser, en umenneskelig asylpolitik, 
deportationer tilbage til krigshærgede lande, vok- 
sende racisme og diskrimination er et fælles globalt 
grundvilkår. 

Netop derfor skal vi samarbejde og handle i fælles- 
skab på tværs af grænser. Vi skal sige fra over for racis- 
me og diskrimination, vi skal åbne grænserne og give 
plads til flygtningene og vi skal kæmpe for at global 
retfærdighed og social retfærdighed vil omfatte alle. 

Arbejderklassen på gaden 





billeder fra København og Silkeborg. 





Mens forhandlingerne om overenskomsten for de 
offentligt ansatte er foregået for lukkede døre, så er 
arbejderklassen trådt ud på gaden i tusinder. Her er 

Påskestrejken 






- ti dage der rystede Danmark 


Påskestrejken 1985 kaldes de ti dage der 
rystede Danmark, fordi den i et kort øje- 
blik vendte Danmark på hovedet og viste 
den egentlige magt, som den organiserede 
arbejderklasse besidder. 





Af Sigurd Sejer Skov 


Imellem slutningen af marts og starten 
af april tørnede fagbevægelsen og arbejds- 
giverne sammen under overenskomstfor- 
handlingerne, som inkluderede både den 
private og offentlige sektor. Fagbevægelsen 
krævede nedsættelse af arbejdsugen fra 40 
til35 timer, samt en lønstigning på 6 % efter 
flere års magre lønstigninger. 

Overenskomstforhandlinger brød sam- 
men den 21. marts, efter begge sider afvi- 
ste foligsskitsen. Den 24. marts indledtes 
strejken af LO på omkring 280.000 private 
ansatte, hvilket blev fulgt op med strejke- 
varsel fra FTF på 200.000 offentlige ansatte 
den 1. april samt omfattende lockout fra 
arbejdsgivernes side. 

Udover at det var første gang i Danmark, 
at offentlige ansatte var involverede i så 
omfattende en strejke, skete det imens, 
at arbejderkampen i 80'erne rasede i hele 
Europa. Der var de famøse minestrejker i 
England, og også i Tyskland krævede man 
nedsat arbejdstid. 


Fra modstand til afmagt 

Schluter-regeringen greb hurtigt ind med et 
lovindgreb, som trådte i kraft den 1. april, 
med det formål at lukke bevægelsen hurtigt 
ned. Lovindgrebet indeholdt kun en lille 
brøkdel af fagforeningernes egentlige krav. 


Regeringens lovindgreb skabte så megen 
harme, at bevægelsen lod sig radikalisere 
hastigt. I perioden mellem regeringsindgre- 
bet og en uge frem blev strejkebevægelsen 
løsrevet fra den faglige ledelse, fordi den 
ikke bevægede sig med den stigende radi- 
kale strejkementalitet hurtigt nok. 

Fagtoppens egentlig rolle var ved for- 
handlingsbordet, hvilket blev tilsidesat til 
fordel for aktioner og protester, som inde- 
holdt en langt mere vidtrækkende politik, 
end den som fagtoppen ønskede. 

Regeringsindgrebet nedsatte kun ar- 
bejdstiden med en time, hvilket var langt 
fra de fem timer, som bevægelsen krævede. 
Man organiserede bl.a. en militant blokade 
af Christiansborg, som formåede at udsætte 
andenbehandlingen af regeringsindgrebet. 
Denne militante aktion blev mødt med 
begejstring af bevægelsen, og inspirerede 
de næste knap to ugers aktioner og kamp 
som bl.a. inkluderede blokader af arbejds- 
pladser. 

Allerede den 2. april begyndte det faglige 
lederskab at stå i kontrast til bevægelsens 
politik, hvilket kunne mærkes ved tillids- 
mandsmødet i KB Hallen i København med 
over 4000 deltagere. Indtil videre havde de 
reaktionære dele af fagbevægelsen og fag- 
bureaukratiet holdt lav profil, men nu hvor 
situationen spidsede til, begyndte de reak- 
tionære elementer at komme frem i lyset. 


Kamp eller valg 

Diskussionen i fagbevægelsen blev nu dre- 
jet ind på Schluter-regeringen, som havde 
taget arbejdsgivernes side i konflikten. Dele 
af bevægelsen mente, at man skulle bruge 


socialdemokratiet som talerør, og vælte 
regeringen til næste valg, og at man skulle 
stoppe de ulovlige strejker. De tilbagehol- 
dende kræfter blev dog udfordret af den 
del af bevægelsen, der så konflikten som 
en mulighed for at bruge den organiserede 
arbejderklasses egentlige magt til at vælte 
den konservative regering. 

Specielt den faglige ledelse havde nok 
en fornemmelse af, at de var ved at miste 
kontrollen med bevægelsen, hvilket de ikke 
ville lade ske uden kamp. Derfor benyttede 
folk fra Socialdemokratiet og DKP sig af 
manglen på en fælles linje. De brugte ar- 
gumentet om, at strejkerne ikke ville få løn 
for påske-helligdagen, hvis de var i strejke 
dagen før helligdagen. 

Dette fik desværre grobund blandt fag- 
foreningsmedlemmerne, og var en af bag- 
grundene for at strejkerne og aktionerne 
aldrig blev mere vidtrækkende end de 
endte med at blive. 

Vreden i fagbevægelsen var dog så stor, 
at man fortsatte de nu ulovlige strejker på 
trods af regeringsindgrebet og manglende 
opbakning fra fagbureaukratiet. Store dele 
af Danmark blev lukket ned af de i alt ca. 
580.000 strejkende, hvilket udgjorde Dan- 
marks største strejke til dato. 

Aktionerne nåede deres klimaks den 10. 
april, hvor der var store demonstrationer 
landet over, men herefter dalede aktivi- 
tetsniveauet drastisk og i løbet af april blev 
det dagligdag igen på det danske arbejds- 
marked. 

Det skete primært fordi ledende skik- 
kelser i DKP sammen med formanden 
for sømandsforbundet saboterede orga- 


niseringen af et stort tillidsmandsmøde i 
påsken, ikke mindst ved at proklamere, at 
færgerne ikke ville sejle i påskeferien. 


Læren af påskestrejken 

Påskestrejken i 1985 viste, at den organise- 
rede arbejderklasse har den egentlige magt i 
sine hænder. Bevægelsen havde potentialet 
tilat vælte den notoriske Schliiter-regering, 
og havde effekt på overenskomstforhand- 
lingerne mange år frem. Magthaverne blev 
udfordret som aldrig før, så hvorfor vandt 
man ikke mere end blot minder ved de 
fremtidige forhandlinger? 

Fagbevægelsen blev splittet, fordi leder- 
skabet lod den aktive bevægelse i stikken. 
Det passive socialdemokratiske svar (stem 
Socialdemokratisk) samt fagbureaukratiets 
svigt betød, at fagbevægelsen blev ladt 
alene tilbage, uden lederskab til at pege på 
næste skridt. 

Påskestrejken er historien om den store 
spontanitet og militans som lurer i arbej- 
derklassen, men også en fortælling om 
nødvendigheden af et radikalt lederskab 
som både vil og kan give bevægelsen kon- 
tinuerlig retning, samt at man ikke kan 
sætte sin lid til, at det lederskab findes i 
fagbevægelsens top. 

Den lære skal vi huske, når vi nu står over 
for en potentiel storkonflikt under OK18: at 
den organiserede arbejderklasse har den 
egentlige magt i samfundet, hvis de går 
sammen om at vise det. Men læren er også, 
at lederskabet i bevægelsen før eller siden 
skal udgøres af andre end fagbureaukratiet, 
hvis den organiserede arbejderklasses fulde 
magt, skal få vedvarende udtryk. 


BILLEDREPORTAGE FRA OK18 

Under overenskomstforhandlingerne ser 
vi folk som Dennis Kristensen, Anders 
Bondo og Flemming Vinther dukke op på 
skærmen som repræsentanter for arbej- 
dere, som er organiseret i fagforeninger. 


Af Anders Bæk Simonsen & Sigurd Sejer Skov 


De er en del af fagbureaukratiet, men 
hvilken rolle spiller de reelt for arbejder- 
klassen, når der forhandles? 

Allerede den tyske socialist Karl Marx 
forstod den dobbelte rolle, som fagfor- 
eninger spiller, da de på den ene side er 
"modstandscentre for kapitalens overgreb”, 
men på den anden side er dannet for at 
”mindske kapitalens udbytning, ikke af- 
skaffe den”. 

Fagforeningerne er altså opstået ud fra 
en basal viden blandt arbejderne om, at 
de alene er svage, men sammen er stærke. 
Men fagforeningen afspejler også de skel og 
opdelinger, der findes indenfor kapitalis- 
men. Det ser man f.eks. ved, at arbejderne 
er opdelt i forskellige fagforeninger med 
meget forskellige løn- og arbejdsvilkår. 

Fagforeninger skaber de mest basale 
rammer for, at arbejdere kan vinde sejre 
med solidaritet som våben. Men med 
fagforeningernes opståen og udvikling til 
masseorganisationer, opstod der også et lag 
af professionelle ansat i fagforeningen, der 
var politisk forbundet til den reformistiske 
socialdemokratisme. 


Fagbureaukratiet - et lag der lever af 

at forhandle 

Dette professionelle lag adskiller sig ved 
i det store og hele at have langt bedre 
arbejdsforhold og løn end de medlem- 


mer, de repræsenterer. Deres funktion er 
at forhandle med kapitalen om løn- og 
arbejdsvilkår for disse medlemmer. 

De er altså et særligt socialt lag; deres 
vilkår er mere sikre, og de er bedre betalt 
end de arbejdere, de repræsenterer. På 
den anden side er de heller ikke en del af 
borgerskabet, da de ikke har kontrol over 
produktionsmidlerne. De ejer altså ikke 
noget afreel større samfundsmæssig værdi, 
som borgerskabet gør. Men netop deres 
position mellem de to klasser betyder, at 
de objektivt ikke har en interesse i et klas- 
seløst, socialistisk samfund. 

Deres eksistensberettigelse kommer af, at 
medlemmerne anerkender dem som deres 
repræsentanter, så de kan forhandle med 
arbejdsgiverne. Samtidig finder der også 
en socialisering, eller snarere af-radikali- 
sering, sted, når de omgås repræsentanter 
fra den herskende klasse, som udover 
virksomhedsejere tæller topembedsmænd, 
advokater, dommere, redaktører og mini- 
stre i diverse råd, udvalg og andre sammen- 
komster for de danske magthavere. 

Ligesom hos deres socialdemokratiske 
”søskende” i det politiske system, kommer 
forbedringer ved at indgå samarbejde og 
kompromisser med borgerskabet, og derfor 
er de ikke interesseret i, at kampe udvikler 
sig for radikalt. Hvis faglige kampe tager 
en mere radikal drejning, betyder det for 
fagbureaukratiet, at de mister kontrollen 
over ”deres” medlemmer, og det svækker 
deres eksistensgrundlag. 

Selvom der findes gode faglige ledere, 
der faktisk ønsker kamp og aktiviteter, vil 
resten af det bureaukratiske system søge at 
underminere en sådan position, f.eks. via 
udelukkelse, bagvaskelse og inddæmning. 


Fagbureaukratiet i OK18 

Da fagbureaukratiet er et lag mellem 
arbejderne og borgerskabet, er de fagligt 
professionelle netop påvirkelige af presset 
fra de to klasser. I nærværende situation har 
lederne for de offentlige fagforbund givet 
hinanden håndsalg på en solidaritetspagt 
for at sikre, at der ikke er en gruppe, der 
vil blive kørt over af staten, som det skete 
med lærerne i 2013. De ønsker i denne 
omgang faktisk masser af aktivitet blandt 
medlemmerne. 

Det er i sig selv historisk at 50 offent- 
lige fagforeninger er gået sammen om en 
solidaritetspagt, men også, at den faktisk 
har holdt stand trods et enormt pres fra 
regeringen, de borgerlige medier og de of- 
fentlige- og private arbejdsgivere. 

For at forstå dette skal vi forstå det pres, 
som kommer fra arbejdsgiverne og det 
pres, som kommer fra de offentligt ansatte. 


Kampen om den danske model 

Med baggrund i OK13 og forløbet op til 
OK18 har de faglige ledere fået det indtryk, 
at regeringen igen kunne have et rege- 
ringsindgreb klar i baglommen og dermed 
ikke ønskede at indgå reelle forhandlinger. 
Hvis dette var tilfældet igen, ville det for 
alvor sætte spørgsmålstegn ved de faglige 
lederes rolle og gøre dem overflødige både 
for medlemmer og arbejdsgivere, der blot 
kunne læne sig tilbage og vente på rege- 
ringsindgreb. 

Derfor hører man også fagbureaukrater 
udtale, at OK18 handler om den danske 
models overlevelse (og dermed deres egen 
overlevelse). 

Der har været mange 
forskellige aktioner 
rundt om i landet - 

fakkeloptog, folkefest, 
fællessang og faneborg. 


Fotos: Klaus B. Jensen 
og Carsten Sørensen 


OK18 og fagbureaukratiet 


”Nok er nok!” 

På den anden side er de faglige ledere også 
presset afderes medlemmer, der har accep- 
teret meget ringe resultater i overenskom- 
sterne under krisen, og som har oplevet 
fyringer og intensiveret arbejdspres - men 
denne gang siger: ”Nok er nok!” 

Denne fornemmelse af, at ”nok er nok” 
bunder i de ansattes faglighed. De kan se 
og mærke, at deres vilkår og den offentlige 
sektor lider af besparelser gennem en lang 
årrække. Samtidig, imens de har holdtigen 
under krisen, har de set, at de rigeste har 
øget deres formue enormt, godt hjulpet 
på vej af skattelettelser i flere omgange, af 
skiftende regeringer, der har forgyldt de få. 

Dette mismatch mellem hvem, der har 
måttet holde igen, og hvem der har taget 
for sig, er blevet ekstra synligt ved den lange 
parade af offentlige ledere, politikere og 
virksomhedsejere, der uden at blinke har 
udbetalt store bonusser eller fået enorme 
lønstigninger. 

Nu, hvor vi har hørt, at krisen er ovre, be- 
tyder det også, at de ansatte vil have noget 
ud af denne overenskomst. 


Konflikt eller råddent kompromis 

Om fagbureaukratiet holder stand under 
forhandlingerne i forligsen og dermed 
ender i konflikt med staten i en situation, 
hvor bevægelsen meget vel kunne sive ud 
af deres kontrol, eller om de vælger at indgå 
et råddent kompromis med staten, som de 
så vil forsøge at sælge til medlemmerne, er 
endnu for tidligt at vide. 

Men vi vil gerne stå med vores faglige 
ledere, når de vil kamp, og mod dem i det 
øjeblik de sælger ud. Netop fordi de udgør 
et lag mellem to klasser, skal vores, arbej- 
derklassens, pres være det mest massive. 

Socialistisk Arbejderavis har interviewet 
to fagligt aktive om overenskomstfor- 
handlingerne. 





Af Charlie Lywood 


Carsten Sørensen er fællestillidsmand for 
HK'er i Silkeborg Kommune, tillidsrepræ- 
sentant for 50 økonomi- og IT-medarbejde- 
rei kommunen. Carsten er medlem af både 
Enhedslisten og Internationale Socialister. 

John Ekebjærg Jakobsen er formand for 
Stilladsarbejdernes Klub i København og 
Formand for Byggefagenes Samvirke i Kø- 
benhavn. John er partipolitisk uorganiseret. 


SAA: Hvordan vurderer I den nuværende 
klassekamps-situation set i lyset af både 
OK17 og OK18? 

John: Jeg var en del med i centrum af ak- 
tiviteterne omkring OK17 på det private 
område. Der kom en stor vrede og mo- 
bilisering fra arbejdspladserne. Vi kunne 
mærke, at under ”Stem nej”-kampagnen 
var arbejdsgiverne rystede. Ligesådan fra 
fagtoppens side. De havde fejlvurderet 
stemningen ude på pladserne. Det er der 
ingen tvivl om. 

Men hvis vi ser på OK18, så er der ingen 
tvivl om, at hele den politiske midte samt 
de store arbejdsgiverforeninger bredt set 
ser OK-forhandlinger som en mulighed 
for at trykke lønnen og forringe arbejds- 
forholdene. 

Fagbevægelsen mistede et skridt i 2017. 
Metal og HK underlagde sig ”den nødven- 

dige politik” dengang, så det er nærliggende 
at slutte, at regeringen og de kommunale 
arbejdsgivere har vejret morgenluft i 2018 
over for de offentligt ansatte. De har kon- 
kluderet efter OK17, at det er det spor, vi 
går ud af i 2018. 

Carsten: Det er jeg enig i. Arbejdsgiverne 
er gået i offensiven. De havde troet, at de 
kunne splitte den her "musketer-ed”. 

Inden for det offentlige har arbejds- 
giverne været i offensiven i en årrække. 
Det, vi har oplevet de sidste mange år, er 
nedskæringer og fyringer. Og selv om vi fik 
afvist det her omprioriteringsbidrag, som 
skulle give en procentvis nedskæring på 2 
% pr. år, har vores budgetter her i Silkeborg 
Kommune været skåret ned med 1 % hvert 
år i mindst 10 år. 

Det kommer ikke nødvendigvis på 
samme tidspunkt i alle kommuner, men 
det sker overalt. Og de fleste steder, også 
i Silkeborg, har man bare accepteret det. 

Der har været meget lidt modstand, indtil 
Velfærdsalliancen så dagens lys for et par 
år siden. 11 fagforeninger i København 
skabte Velfærdsalliancen imod ompriori- 
teringsbidraget, og det har betydning for 
den modstand, vi oplever i dag. 

Men der er også sket en ændring i de of- 
fentlige arbejdsgiveres tilgang til overens- 
komstforhandlinger. Nu kobler de direkte 
statens finanser med de ansattes løn- og 
arbejdsforhold. Det startede med lærer- 
nes lockout i 2013, hvor man bevidst ville 
finansiere folkeskolereformen ved at skære 
ilærernes forberedelsestid. 

Foto: Klaus B. Jensen, Den 30. marts 2018 mødte hundredevis af demonstranter op for at bakke forhandlerne op foran Forligsinstitutionen i København. 


De ting er ikke nye, da man altid har for- 
søgte at øge kapitalens andel af kagen ved 
at trykke løn- og arbejdsforholdene. Men 
trykket er forstærket og øget under krisen. 
Hele den statslige politik via tilbagetræk- 
ningsreform, dagpenge- og efterlønsfor- 
ringelser til angreb på seniordagene, den 
betalte frokostpause og fleksibel arbejdstid 
er et forsøg på at få så meget som muligt 
arbejdskraft ud af den enkelte over et helt 
liv. De skal have mere ud af os. 

John: Det er der overhovedet ingen tvivl 
om. Allerede sidste år forsøgte DR at tage de 
ansattes betalte frokostpause. Alle faggrup- 
per var samlet om en fælles sag, og den blev 
vundet klokkeklart i en faglig voldgift. Men 
de offentlige arbejdsgivere vil ikke opgive 
kravet om på et tidspunkt at ændre det. 
Derfor kravet om, at det skal være en del af 
overenskomsten (i OK18, red.). 

Det er to og en halvtimer om ugen, de vil 
stjæle fra os. Det var og er et frontalangreb. 
Nok det største spørgsmål ved den her 
overenskomst. Der var og er ikke lagt op til 
at give lønkompensation. Man skulle bare 
give og ingenting have. Det var helt klart 
en prøve ved DR for at se, om den gik. Den 
gik ikke denne gang. Men den siger noget 
om arbejdsgivernes intentioner — også 
fremover. 


Det, der sker ved den her overens- 
komst, er unikt 

SAA: Denne offensiv, vi oplever, hvad har 
den betydet for stemningen på arbejds- 
pladserne? 

John: Det har betydet rigtig meget. Jeg 
har aldrig før oplevet, at tillidsfolk fra 
private arbejdspladser fra byggeriet og 
transporten, ringer til mig og siger ”Skal vi 
have generalstrejke, skal vi lave en hel dag, 
hvordan bakker vi op (om de offentligt an- 
satte, red.)”, mens forhandlinger er i gang. 

Det er folk fra OK17, som oplevede, at 
deres krav ikke blev taget alvorligt. At de 
blev kørt over af de store forbund Metal og 
HK, som stemte ja mens mange grupper 
stemte nej — byggeriet, 3F og Fødevarefor- 
bundet (NNF). Folk kobler det sammen, at 
det, som de offentlig ansatte udsættes for, 
er det samme, som de blev udsat for i OK17 
sidste år. Det er nyt for mig. Det har jeg ikke 
set før. Den vrede skulle helst omsættes til 
handling. 

Carsten: Det, der sker ved den her over- 
enskomst, er unikt. Jeg har været på den 
offentlige arbejdsmarked i 15 år, og har 
aldrig oplevet noget lignende. Jeg har været 
politisk aktivi snart fyrre år, og det er meget 
anderledes, end det, jeg har oplevet før. 
Også i forhold til Påskestrejkerne i 1985. 

Man siger, at man står sammen på tværs 
af sektorer og fag, hvilket i virkeligheden er 
fagbevægelsens DNA. At stå ”skulder ved 
skulder”, det går tilbage til fagforeningens 
start, hvor det var en kamp for at blive 
anerkendt. 

Folk har pludselig opdaget, at det betyder 
noget. At der findes en styrke de vidste ikke 
de havde. Det er helt tydeligt, og det er helt 
anderledes at gå på arbejde. 

I 1985 faldt tingene meget tilbage til før 

Carsten Sørensen er fællestil- 
lidsmand for HK'er i Silkeborg 
Kommune, tillidsrepræsen- 
tant for 50 økonomi- og IT- 
medarbejdere i kommunen. 
Carsten er medlem af både 
Enhedslisten og Internationale 
Socialister. 





John Ekebjærg Jakobsen er 
formand for Stilladsarbej- 
dernes Klub i København og 
Formand for Byggefagenes 
Samvirke i København. John 
er partipolitisk uorganiseret. 





strejkerne. Det endte ikke godt, og man kan 
sige, at 1985 var de sidste krampetrækninger 
af det opsving, der havde været i arbejder- 
klassens aktivitet gennem 70'erne og de tid- 
lige 80'ere. I dag er vi i begyndelsen af noget 
nyt, en ny tid med solidaritet. 

Men der er mange problemer ved det. 
På det lokale plan er der mange positive 
ting. Samtidigt er det tit tre skridt frem og 
to tilbage. Jeg har lige været til en fællestil- 
lidsmandsmøde i HK for vores område og 
måtte forlade mødet, da det, de snakkede 
om, var totalt ligegyldigt. Jeg kunne slet ikke 
holde ud at være der. De gad ikke snakke 
om, hvordan vi organiserer tingene. De var 
slet ikke på omgangshøjde med stemningen. 
HKharindkaldt til landsdækkende TR-møde, 
men det havde de ikke lyst til at deltage i. Så 
er de allerede hoppet af. 


Fagbevægelsen har forsømt at styrke 
tillidsfolk til at være faglige aktive 
SAA: Hvor ser I i dag de største svagheder 
i forhold til at kunne organisere en aktiv 
storstrejke? 

John: Nedskæringer på det offentlige om- 
råde har været et gennemgående tema siden 
midt-80'erne. Specielt på det pædagogiske 
område har der i starten været mange strej- 
ker, som har forhindret det værste, men har 
ikke betydet grundlæggende afvisning af den 
førte politik. 

Det har betydet, at specielt BUPL (pæda- 
gogfagets fagforening) har brugt meget tid 
på at bygge sig selv op som fag-faglig orga- 
nisation med mange pædagogiske kurser 
for medlemmer. Man har forsømt at styrke 
tillidsfolk til at være aktive fagligt. Modsat 
LFS (som organiserer både pædagoger og 
medhjælpere) i København, som har satset 
anderledes på at opbygge aktive TR-netværk. 
Forskellen er til at få øje på nu. 

Et andet eksempel er lærerområdet. En af 
grundene til at lærerne tabte i 2013 var, at 
det var et uensartet billede, hvor der nogle 
steder var fagligt aktive TR-netværk, som 
organiserede forældre til at være aktive om- 
kring lockouten med forældrevagter og dets 
lige. Der, hvor det blev gjort, gik det godt. 
Andre steder med mindre aktive TR gik det 
knap så godt. 

Mere generelt kan man sige, at siden 1985 
og nedgangen i faglig aktivitet er der ikke 
blevet opbygget eller fastholdt netværk af 
fagligt aktive folk. Kun i nogle "øer” som LFS 
og Byggefagene i København og visse andre 
steder. Men i de fleste områder mangler der 
et lag af fagligt aktive, som kan træde frem i 
sådan en situation som nu og tage ansvar for 
at organisere folk. 

Carsten: Laget lige under bestyrelsesmed- 
lemmer i afdelinger og tillidsfolk, som kan og 
vil organisere, findes ikke mere. De folk, som 
kan sige — ”nu går vi op i kantinen og holder 
møde i arbejdstiden og kalder på tillidsman- 
den” - de er der ikke. Når folk ikke er vant til 
at slås, kommer de bare til mig som TR og 
siger ”gør noget”. De oplever ikke, at de selv 
skal handle. I dag skal man arbejde med helt 
basale ting, som ”hvad gør vi for, at folk føler, 
de er samlet om noget, hvor vi kan vinde”. 
Som fælles-TR har jeg sagt til mine TR'er; 
”Det, I skal koncentrere jer om, er at bygge 
større fællesskaber op omkring jer selv. Med 
faglige klubber og flere fællesskabsfølelser, 
fordi det er det, vi kan bruge i fremtiden”. 

Det handler også om at kunne ”træde 
frem”, som John siger. Jeg har sagt til mine 
TR' er; ”Ja, I kan sagtens holde et møde, hvor 
man inviterer en konsulent fra HK til at svare 
på alle spørgsmål, men det er langt bedre 
at I selv tager mødet, og de spørgsmål som 
kommer. De spørgsmål, I ikke kan svare på, 
nå I finde ud af, hvordan I svarer på”. Groft 
sagt. Kun på den måde kan man bygge noget 
op. Det er helt grundlæggende fagforenings- 
opbygningsarbejde, det handler om. 


Så længe man ikke laver noget, kan 
man ikke lære noget 

SAA: Kan der udkrystallisere sig et nyt lag af 
aktive faglige folk iden nuværende situation? 

John: Det kommer til at ske. Spørgsmålet 
er, hvor bredt det bliver. Under ”Nej til OK17” 
havde vi en meget udefinerbar størrelse, 
afspejlet i Facebook-gruppen. Men de men- 
nesker, som var inddraget over hele landet, 
er der stadigvæk. 

Spørgsmålet er, om disse folk kan finde 
deres ”rum”. Hvis de kan opbygge på tværs af 
fag og sektorer, som man gjorde ved ”solida- 
ritets-pagten” indenfor det offentlige, ser jeg 
store muligheder. Det kan betyde noget for 
næste folketingsvalg, næste kommunalvalg. 
Der vil være folk, som kan huske, hvad der 
skete i OK18. 

Carsten: Historisk set har en egentlig 
”fagopposition” til fagtoppen haft sin orga- 
nisatoriske rygrad i en eller anden politisk 
organisering, DKP (Danmarks Kommunistisk 
Parti) eller/og små partier til venstre. 

I dag er det svært at få øje på sådanne stør- 
relser. Der er selvfølgelig Enhedslisten, men 
det er ikke til at sige, om det er der, man fin- 
der ”rummet”. Enhedslisten gør et forsøg på 
at være motor, men billedet er lidt det samme 
som i fagforeninger. Der er mange, som er 
uvante med aktivisme, også i Enhedslisten. 

LFS” TR-netværk og en del andre FOA- 
afdelinger gør også et godt stykke arbejde for 
at få aktivismen ind i fagbevægelsen. Blandt 
andet et skriv, som minutiøst beskriver, 
hvordan man organiserer en demonstration 
eller en lille aktion. Aktivismens ABC kan 
man kalde det. 

I hovedbestyrelsen i FOA har man beslut- 
tet, at i alle afdelingens lokaler skal der fore- 
findes et ”aktivistrum”, hvor der er plads og 
materialet til at lave banner og slikkepinde 
(skilte). I LFS har man brugt denne beslut- 
ning til meget aktivisme. Man har også folk, 
derrejser rundt og holder oplæg om, hvordan 
man kan organisere sig og lave aktivisme. Det 
er en bevidst satsning. 

Det gode ved dette er, at så begynder folk 
selv at få idéer. Men så længe man ikke laver 
noget, kan man ikke lære noget. Mange 
gange er lidt også godt. Så er der noget at 
snakke om. 

John: Jeg ser ikke for nuværende, at parti- 
erne ville kunne samle det her op. De, som er 
i partier i forvejen, kan bruge det til at bygge 
op og sikkert tage en tillidsmand med. Men 
ligesom de 10.000 i Fredericia d. 22. marts 
ikke blev til 100.000 demonstranter d. 10. 
april, ser jeg ikke, at det kan blive til noget 
ad den vej. 

Jeg har mere fidus til faglige netværk, som 
bygges op lokalt og på tværs af fag. Både på 
det private og det offentlige arbejdsmarked. 

Det spændende er, om de lokale fagfor- 
eninger, som er i FOA, kan give plads til de 
uregerlige, som ikke gider at sidde tre timer 
til et møde. Det er i virkeligheden det største 
problem i at opbygge en aktiv faglig venstre- 
fløj. Det aktive lag gider ikke at sidde og lægge 
strategier. De siger ”det skal de gamle gøre” 
og ”fortæl mig, hvor jeg skal møde op”! Mit 
håb for en aktiv fagbevægelse er de unge. 

Jeg oplever, at vi har et segment af folk 
fra 35-50 år, som har oplevet nedskæringer, 
men sagt, at det går nogenlunde i Danmark i 
forhold til andre lande i Europa, så jeg nøjes. 
Og lige pludselig kommer der hårde angreb, 
som ryster de ting, man har taget for givet. 
For eksempel arbejdstidens længde og betalt 
frokostpause. Fortsat hårde angreb, selv om 
man siger, at krisen er overstået. 

Det giver en meget vred stemning, og 
det har politikerne undervurderet. Det har 
gjort, at solidariteten lige pludselig er blevet 
et plusord, og det mærker de unge. Det har 
udviklet en militans blandt en del af dem. 
Men politiske partier er ikke attraktive for 
dette lag. 

Der er masser arbejdspladser, som 
skal lukkes 

SAA: Hvad er den faglige venstrefløjs rolle 
under en eventuel storkonflikt? 

Carsten: Jeg synes, det er meget simpelt. 
Der skal fuld skrue på alt, der kan holde 
gryden i kog for at lægge pres på de igang- 
værende forhandlinger. 

Jeg tror, konflikten kommer, fordi de of- 
fentlige arbejdsgivere er gået for langt og ikke 
kan kom ud af det igen uden at tabe ansigt. 
De krav, der er stillet fra de ansattes side, er 
næsten alle sammen for at bevare status quo. 
Det er svært at se, hvordan man kan bede 
fagtoppen om at lave en kompromis på de 
ting, da at give sig her betyder en tilbagegang. 
Vores side kan ikke give sig. 

Deres taktik med den massive lockout var 
at invitere regeringen til at lave et indgreb 
efter nogle dage. Den taktik har også slået 
fejl. Hvad ville der ske med 500.000 mere eller 
mindre aktive offentlige ansatte på gaden? 
Tør regeringen i det hele taget gribe ind? Der 
ville være både kempe demonstrationer og 
stor mulighed for, at det ville brede sig til det 
private arbejdsmarked. ' 

Jeg tror ikke på, at et indgreb vil stoppe det. 
Måske ville regeringen blive nødt til at gå af. 
Som Jan Hoby, næstformand i LFS udtrykte 
det, ”De har vækkede en sovende bjørn”. Og 
sådan en er farlig. 

John: Jeg er meget enig. Noget af prøven 
bliver om, hvor aktiv strejken bliver. Og her 
har de offentlige arbejdsgivere også dum- 
met sig, da de ikke har lockoutet de gule og 
uorganiserede. Det er jo guf for fagligt aktive, 
som via blokader kan sørge for, at de lukkes 
ude. Normalt under en strejke kan der rejses 
spørgsmål om, hvad vi skal tage os til. Men 
her er det ikke noget problem, der masser af 
arbejdspladser, som skal lukkes. 

Opgaven er at holde gryden i kog. 500.000 
ansatte skal ikke sidde hjemme — de skal 
aktiveres. Og de offentlige arbejdsgivere har 
givet folk rigtig lang tid til at tænke over deres 
arbejdssituation; ”Hvad er det for et arbejde, 
jeg udfører, og til hvilken løn? Kunne det 
ikke være bedre?”,Den slags tanker gør folk 
åbne for aktivitet. Det er vores opgave som 
venstrefløj. 

Formand for politiforbundet Claus Øxfeldt 
sagde på en demonstration i København, at 
tre politifolk om dagen forlader det svenske 
politi pga. de elendige arbejdsforhold. Der- 
for slås politi i Danmark for ikke at havne i 
samme situation. Det er et godt billede på, 
at det, man troede var et godt job, lige plud- 
selige ikke er det mere, lige fra DJØF'eren til 
gadefejeren. 

Kommer der en konflikt, kommer der 
nogle nedslag, som man aldrig har set før. 

PANTASIEN TIL MAGTEN 


Maj '68, ja hele året 1968, er et år som det 
kan være svært at komme udenom, selv 
nu 50 år efter — og med god grund. 





Af Freddie Nielsen 


For et år, der ifølge magthaverne, har så 
lidt betydning, så er det egentlig utroligt 
hvor mange kræfter, de har brugt i årenes 
løb, på at gøre os klart hvor lidt 1968 betød 
- ja hvor fejlagtig opstanden var, og hvor 
forfærdelige de såkaldte 68'ere var og er. 

Der skydes mange kiler ind i arbejder- 
klassen. En af de værste og mest konsi- 
stente er racismen og islamofobien - så 
myten om, at 68'ere kun gjorde oprør for 
deres egen skyld, og at deti dag er dem der 
sidder på flæsket, er måske nok en af de 
mindre, men ikke uden betydning. 

Så sent som i påsken havde Politiken en 
leder, der hånede de gamle 68ere for at gå 
og vente et nyt ungdomsoprør å la 1968. Le- 
deren hævdede at man så efter det forkerte, 
for ”det stille ungdomsoprør” var allerede 
ved at forandre samfundet, og så pegede 
de på frivilligt arbejde, innovative iværk- 
sættere, engagement i klimaproblemerne 
og arbejde med ”hvordan man skaber det 
gode liv i et konkurrencesamfund”. 


Lindrer vi lidt, eller skal vi kræve et 
stort samlet oprør? 

Det er selvfølgelig ikke ”fake news” som 
Politiken har opfundet. Og på positivsi- 


den hører bestemt, at det er godt at unge 
mennesker, tager stilling og involverer sig 
isamfundsproblemer. 

Men den knap så positive side er, at 
nedskæringspolitikkerne og magthaverne 
gnider sig i hænderne over frivilligt arbejde, 
der erstatter (lidt af) den velfærd, som de 
skærer mere og mere af væk. Eller over de 
mange små klimaprojekter, der får det til 
at se ud som om, at vi er på rette vej, mens 
de store nødvendige og dyre omlægninger 
af trafik og energiforsyning, kan skydes 
lidti baggrunden, eller helt glemmes indtil 
klimakatastrofen er total. 

Problemet er på den ene side, at det me- 
ste, som i det små søges løst, har rod i den 
måde som samfundet er skruet sammen 
på, og kræver et stort samlet oprør, hvis 
de skal løses - ikke bare lindres. Og på den 
anden side, at der mangler nutidig erfaring 
at læne sig op af. 

Derfor er det godt at Ian Birchalls ”Fanta- 
sien til magten. Frankrig 1968” atter bliver 
tilgængelig. Denne lille bog kom på dansk 
i 1988, og har længe været udsolgt. Det er 
på mange måder oplysende og inspire- 
rende læsning: de mange detaljer fra det, 
der dengang var den største generalstrejke 
verden havde oplevet, hvor mellem 9 og 10 
millioner franske arbejdere var i strejke — 
mange i op mod en måned. 


Foråret 1968 
Allerede i marts 1968 begyndte de første 


KULTUR 





Af Anna Wolf 


Frankrig var Europas brændpunkt i maj 1968. Her var der bar- 
rikader i gaderne i flere byer, og de studerendes aktivisme var 


militant. 


I tidens hårdtslående stil forenedes kampe i paroler som: ”Hvad 


studenter-aktioner, i begyndelsen af maj 
tager de til og udsættes for voldsomme 
angreb fra politiet. Overgrebene var så vold- 
somme, at fagbevægelsen følte sig tvunget 
til at erklære 24 timers generalstrejke den 
13. maj. Det var en opfordring der blev fulgt 
— formentlig langt over forventning — de- 
monstrationstoget gennem Paris på dagen, 
menes at have haft en million deltagere. 

Beskrivelsen af perioden op til det hele 
sker, er også betydningsfuld. Indtil kort før 
stormen bryder ud, så er der flere franske 
venstreintellektuelle, der afskriver arbej- 
derklassen. Her er der en parallel til dagens 
Danmark, selvom OK18 formentligt kan 
ændre noget af dette. 


En særlig dynamik 

Nogle af de vigtigste sider ved kampene, er 
den dynamik som udvikler sig på mange 
arbejdspladser. Der er masser af fabriksbe- 
sættelser, der er endda en beskrivelse af et 
sted, hvor ledelsen blev holdt indespærret 
i over to uger 

Der er beskrivelser af hvordan indvan- 
drede arbejdere fra Nordafrika, der ellers 
har været oversete, bliver en integreret del 
af kampen. 

Men også af samspillet mellem studenter 
og arbejdere, hvor man lærer af hinanden, 
man hjælper hinanden, og mange unge 
arbejdere begynder at forbinde sig med 
studenterne og deres organisationer. Og 
endelig, det helt store spørgsmål, hvor blev 


al energien pludselig af, forholder bogen sig 
også indgående til. 


Fagbureaukratiet 

Fagbureaukratiet indkaldte nok general- 
strejken, men den videre udvikling stod 
ikke på deres ønskeseddel. For at bevare 
troværdigheden i arbejderklassen, blev de 
dog nødt til at spille med et stykke af vejen, 
men på en måde som begrænsede kampen. 

På mange arbejdspladser var der venstre- 
orienterede og aktivister, der arbejdede for 
at få opbygget aktions- og strejkeudvalg af 
arbejderne selv. Men hvor bureaukraterne 
kunne komme til det, skred de ind og ned- 
satte strejkeudvalg af folk de anså for loyale. 

Der var ingen videre forskel på om det var 
kommunistiske eller socialdemokratiske 
forbund, og det samme var tilfældet med 
de store traditionelle arbejderpartier, der 
tydeligt viste at deres første prioritet lå i det 
parlamentariske system, loyalitet over for 
arbejderklassens kamp, lå noget længere 
nede på skalaen, for dem. 

Det lederskab som på nationalt plan 
kunne operere på de kempende arbejde- 
res præmisser manglede, og et sådant må 
nødvendigvis være bygget op i forvejen, 
hvis det skal vinde bred autoritet. 

Det er helt klart en bog der kan anbefa- 
les til alle socialister, men også til andre 
der fantasere om hvordan vi sammen kan 
gribe magten. 


gør du mod sulten? — Jeg kæmper mod imperialismen!!”. I det 
kapitalistiske system er sult og armod hjemme forbundet med 
USAs og Frankrigs imperialistiske krige i verden. 

På plakaten til højre holder en karikatur af den franske præsi- 
dent Charles de Gaulles truende skygge en hånd over munden 
på en ung mand ved siden af teksten: ”Vær ung og hold mund”. 
Den understreger den vrede og afmagt, der katalyserede studen- 
teroprøret. 

Den unge i maj 1968 er en figur uden stemme. På skolebæn- 
ken og på fabrikken hersker kæft, trit og retning under bosser og 
”professorvældet”, som det hed i København. 

Men magthaveren, som de Gaulle her, er blot en skygge — om- 

sluttende og mørklæggende, men svag. "Den unge der fanger 
iagttagerens øjenkontakt og har en egentlig krop, er den, der kan 
kæmpe og vinde en stemme. 
Oprøret havde mange ansigter i den eksplosive tid omkring 1968. 
I sin bog, Hippie 1, beskriver forfatter Peter Øvig Knudsen to for- 
skellige ”fløje” iungdomsoprøret: en venstreradikal, marxistisk og 
teoretisk skolet fløj; og en bevidsthedsudvidende, flippet hippie- 
fløj, der så revolutionens komme gennem befrielsen af sindet. 

De kom til tider i konflikt med hinanden, men var også bille- 
der på de nybrud, der skete op gennem 1960'erne. De var begge 
symptomer på ønsket om en radikalt anden måde at være sam- 
men i et samfund på. 

Foreningen Det Ny Samfund blev stiftet i september 1968. Det 
revolutionære ideal ligger i navnet og i foreningens principper 
om direkte demokrati og fælleseje. DNS arrangerede i som- 
meren 1970 en sommerlejr i Thy, ét af Danmarks mest ikoniske 
billeder på oprøret. Thy-lejren blev i sig selv et slags kunstværk 
i samlivsformer. 

På billedet til højre ses en af teater-gruppen Secret Service's op- 
førelser af det antikapitalistiske stykke, Elverhøj. Med improvisa- 
tion, sang og opløsning af barrieren mellem scene og publikum, 
var det også en udfordring af gamle teaterformer. 

I AM QUEEN MARY 

Socialistisk Arbejderavis har talt med de 
to kunstnere, der har lavet Danmarks 
første skulptur af en sort kvinde. Den 
sætter fokus på Jomfruøerne, Danmarks 
kolonitid og det største arbejderoprør i 
dansk historie. 





Af Anna Wolf 


La Vaughn Belle kommer fra Jomfruøerne 
og bor på St. Croix. Hun er multidisciplinær 
kunstner, der især arbejder projektorien- 
teret med kolonialismen på Jomfruøerne. 
Hun er særligt interesseret i de fortællinger, 
der er indskrevet i materielle objekter. 

Jeannette Ehlers har rødder i Caribien og 
er født og opvokset i Danmark. Hun bor og 
arbejder i København og arbejder ligeledes 
på tværs af forskellige medier, særligt video, 
performance og fotografi. Kolonialismens 
historiske narrativer og modstand mod de 
fortsatte implikationer udgør et hovedfokus 
ihendes værk. 


Mary Thomas og Fireburn-oprøret 
SAA: I har lavet en skulptur, som er blevet 
rejst midlertidigt her i København. Hvem 
forestiller den? 

La Vaughn: Figuren forestiller en kvinde 
ved navn Mary Thomas, én af lederne i et 
arbejderoprør, der fandt sted på St. Croix i 
1878. Hun fremstår som en yderst populær 
leder i oprøret, der primært blev ledet af 
kvinder, og blev idømt dødsstraf for sin 
rolle. 

Hun blev transporteret til København 
sammen med tre andre kvinder. Deres 
domme blev senere omstødt, først fra dø- 
den til hårdt strafarbejde, og senere igen 
blev de returneret til Jomfruøerne — og da 
var de levende legender. Du ved, Queen 
Mary — vi synger folkesange om hende på 
Jomfruøerne, og vi har en hovedvej opkaldt 
efter hende her på St. Croix. Så hun er sådan 
set vores mest populære kulturelle heltinde. 

De gjorde oprør mod uretfærdige leve- og 
arbejdsforhold. Selvom slaveriet var blevet 
afskaffet 30 år tidligere, var de stadig tvun- 
get til at arbejde for plantagerne i mindst 
ét år, og de fik en meget, meget lav løn for 
det. Dybest set protesterede de mod slave- 
lignende forhold. 

Jeannette: Det er vigtigt at nævne, at 
vores version af Queen Mary er en fiktion. 
Hun er en hybrid af vores egne kroppe, så 
i den forstand ”spreder” vi hende ligesom 
ud. Der er ingen billeder af Queen Mary, 
så vi har taget os den frihed at skabe vores 
eget billede af hende. 


De unavngivne arbejdere 

La Vaughn: Det er en allegorisk repræsen- 
tation af, hvem hun var og er. Men skulptu- 
rens base er også vigtig, da den ligeledes er 
en repræsentation. Det er koral-sten, derer 
blevet indsamlet fra historiske bygninger, 
som jeg ejer på St. Croix. 

Disse sten afspejler den usynlige ar- 
bejdskraft fra slavegjorte afrikanere, der 
blev sendt ud i havet for at hugge stenene 
ud. Stenene udgjorde fundamenterne til 
en masse af kolonitidens bygninger. Hvad 
der er unikt ved koral-stenene er, at man 
for det meste ikke ser dem — fordi det, som 
er ovenpå, er de danske mursten. 

Ved at bruge dem som sokkel, fremhæver 
vi de slavegjortes arbejde, deres sjæle og 
deres værk. De ”taler” for de unavngivne 
arbejdere. 

La Vaughn: Og den taler også ind i, hvor 

Jeannette Ehlers og La Vaughn Belle foran QUEEN MARY. Foto: David Berg. 


fundamentet for det danske imperiums 
rigdom kom fra. 


Kolonialt erindringstab 

Jeannette: Projektet har for os fremhævet 
vores eget "koloniale erindringstab' (colo- 
nial amnesia), fordi det skete begge steder 
(Danmark og Jomfruøerne) på forskellige 
måder. Der er ikke megen information ge- 
nereret om Queen Mary eller om Fireburn- 
oprøret — der er mange vidnesbyrd, men 
ikke megen viden. 

SAA: Hvordan mener I, Danmark har 
positioneret sig i relation til den koloniale 
fortid og Danmarks egen rolle? 

Jeannette: Jeg tror, vi begynder at have 
mere fokus på problematikkerne og deres 
relevans i vores nuværende samfund. Vi 
har lang vej endnu, fordi der stadig er en 
del benægtelse af og uvidenhed om det, 
men jeg har virkelig håb for de yngre gene- 
rationer — de er åbne og fleksible over for at 
forstå historie på nye måder. 

For historie er naturligvis en ustabil stør- 
relse, der kan ændre sig afhængigt af, hvem 
der fortæller delhistorierne. Vi forsøger at 
vække nye narrativer til live. Og jeg tror, at 
vi lige netop har kortlagt overfladen. 

Sidste år i anledning af hundredåret (for 
salget af Jomfruøerne til USA, red.) skete 
der en masse ting, og jeg tror, at mange 
danskere tænkte: ”Åh gud, jeg gider ikke at 


høre mere om det her.” Men kolonitiden og 
dens påvirkninger er noget, vi bliver nødt 
til at fortsætte med at diskutere for at gøre 
os i stand til at forstå, hvorfor strukturer er 
på den måde, de er i vestlige lande — eller 
vel i hele verden. 


«liv blev påvirket, og liv påvirkes 
stadig” 

SAA: Jeres projekt er i centrum af den post- 
koloniale debat, afkoloniseringen og dens 
historie. Relaterer I også jeres arbejde til 
bevægelser som BlackLivesMatter? 

Jeannette: Ja! De lavede et event til 
indvielsen, de arrangerede en march. Vi 
ser helt klart dette projekt som et link til 
igangværende bevægelser som BLM, og der 
er også referencer i skulpturen til tidligere 
bevægelser som Black Panther Party. 

De forbinder sig over tid og kontinen- 
ter — den bedste måde at sige det på er, at 
projektet forsøger at forbinde punkterne i 
den afrikanske diaspora. 

La Vaughn: Ét af formålene med titlen I 
AM QUEEN MARY var at skabe en ny pro- 
blematik. Når du ser skulpturen frempro- 
vokerer det en forskydning inden i dig, fordi 
du lægger mærke til, at hun er stor, hun eri 
det offentlige rum, så hun må være vigtig. 

Du konfronteres med, at du ikke ved, 
hvem hun er. Mange gange med kolonihi- 
storie antager vi, at vi ved alt, der er at vide. 


Og med hende begynder du måske at stille 
spørgsmål. Vi begynder at erkende, at viden 
har en værdi. At der er visse ting, vi ved af 
nogle grunde og andre ting, vi ikke ved af 
andre grunde. Forhåbentlig begynder vi at 
forstå værdien af denne vidensproduktion. 

Med titlen I AM QUEEN MARY, bliver 
du nødt til at identificere, hvad din egen 
position er i forhold til denne historie og 
denne person. Uanset om du er hvid eller 
sort dansker eller besøgende fra Japan. For 
hvilket område i verden er ikke påvirket af 
kolonialismen? Hvis ikke du koloniserede, 
blev du koloniseret. Så mange mennesker 
kan relatere til denne historie og deres egen 
position. 

Det er måske et af de mest betydnings- 
fulde aspekter af værket — at selvom det 
kommer ud af en specifik historie, kan det 
imødekomme et globalt narrativ om magt 
og visse strukturer, der blev skabt. 

Når jeg ser, hvordan danskere taler om 
deres koloniale handlinger, taler de om 
det som et økonomisk eventyr. De lader til 
at glemme, at der var mennesker. Liv blev 
påvirket, og liv påvirkes stadig, fordi dette 
økonomiske projekt formede en racialiseret 
arbejdsstyrke i et økonomisk system, der 
skabte et hierarki. 

Disse systemer reproduceres stadig i dag 
— derfor er der behov for BlackLivesMatter, 
derfor debatterede danskere stadig n-ordet 
sidste år. Også i forhold til de her meget 
regressive immigrationspolitikker — denne 
måde at betragte folk, der fremstår anderle- 
des end dig. Jeg tror, at skulpturen taler om 
en situation, der var i fortiden, men taler til 
nutiden og fremtiden. 

Jeannette: Og det er noget, vores kunst- 
værker og virke gør. Vi bruger historisk 
materiale til at tale om nuet. Og det er lidt 
sjovt, for når en del europæere taler vores 
projekt ned, og at vi ønsker at arbejde 
med det historiske stof, ned, lader de til at 
glemme, at hver gang, de trækker på noget 
vigtigt, er det filosoffer og lignende, der 
levede på samme tid som Queen Mary. Det 
er jo lidt det samme. 

QUEEN MARY statuen. Foto: David Berg 


Dette er en forkortet version af et længere 
interview, der kan læses på socialister.dk 

Titusinde palæstinensere i Gaza trodsede en forfærdelig voldsbølge 
fra Israel og deltog i masseprotester langs grænsen til Israel. 

Af Nick Clark 


Mord i Gaza viser, at Israel er en racistisk terrorstat 

Titusinde palæstinensere i Gaza trodsede en forfærdelig voldsbølge 
fra Israel og deltog i masseprotester langs grænsen til Israel. 

En demonstration med 30.000 mennesker 30. marts blev starten på 
flere ugers planlagte protester for at markere 70-året for den racistiske 
stat Israels undertrykkelse af Palæstina. 

Men den israelske hær sagde, at de kunne eskalere angrebene - som 
havde dræbt 17 palæstinensere på det tidspunkt. 

General Ronen Manelis truede med, at Israel ville gå længere ind i 
Gaza. Hvis protesterne fortsatte, sagde han, ville Israels hær (IDF) "ikke 
længere kunne fortsætte med at begrænse vores aktivitet til området 
omkring hegnet”. 

Dette kommer samtidig med, at toneangivende israelske personer 
taler truslen om en ny krig i Gaza op. I et interview i marts sagde IDFs 
chef for personel, Gadi Eisenkot, at "sandsynligheden for eskalering 
til egentlig krigsførsel, er steget markant”. 


"Jeg ville vise verden at vi stadig er her” 

Mere end 1500 palæstinensere blev såret i Israels angreb på protesterne 
sidst i marts. Soldater skød imod protesterende - med rigtige kugler, 
gummikugler og tåregas. 

Mariam Abu Matar, teenager, fortalte Al Jazeera hvordan hun blev 
skudt for at trodse Israels trusler imod dem som nærmede sig grænsen. 

"Jeg ville vise verden at vi stadig er her”, sagde hun, "jeg blev ved med 
at gå imod hegnet med et flag. Drengene fulgte os. Soldaterne kunne 
se mig. Snigskytterne pegede på os med deres våben. 

Jeg tog min rygsæk af så de ikke troede jeg bar på noget mistænkeligt. 
Jeg smed nogle sten, gemte mig, så startede jeg med at gå frem igen. 
Jeg vendte mig mod min ven og følte en ulidelig smerte i mit ben.” 

Efter demonstrationen tweetede IDF at hver skud blev affyret "nøj- 
agtigt og opmålt, og vi ved hvor hver eneste kugle ramte”. 

IDF slettede det tweet efter at billeder af demonstranter som blev 
skudt dukkede op online. 


Skudt 
En video viser en mand som bliver skudt mens han knæler i bøn nær 
hegnet. To andre viser Abed al-Fattah Abed al-Nabi, 19 år gammel, som 
bliver skudt mens han løber væk fra grænsehegnet. 

Abed al-Fattahs bror Alaa sagde at Abed "gik til protesten for at de 
hans land på den anden side, for at se at vores folk kan vende tilbage 
til deres land”. 






Foto: Socialist Worker. Palæstinensere bærer en mand som blev skudt af israelske tropper. 


"Men de reagerede med vold” sagde han. "Dette er 
den pris vi må betale for at komme tilbage til vores 
land.” 

Mohammed Sabbagh, en af de protesterende, sagde 
at han så på mens hans lillebror blev skudt i hovedet. 
"Han gjorde ikke noget - han stod ved siden af mig. 
Han bad mig om en cigaret, jeg gav ham en der var 
tændt, han tog to sug og så ramte en kugle ham ii ho- 
vedet og kom ud på den anden side. Jeg bar ham til 
ambulancen, han var død.” 


Kan handle ustraffet 

Hospitaler i Gaza kæmper for at klare de mange så- 
rede, de får ind. Kirurger siger, at mange af dem de 
har behandlet er skudt i benet - og at skaderne tyder 
på, at de israelske soldater bruger kugler designet til 
at maksimere skaden. 

Kirurg Mohamed Kalub siger, "den type kugler her 
er eksplosive kugler, som forårsager et indgangshul på 
omkring 2 millimeter, men et udgangshul på omkring 
15 centimeter. De kan skabe alvorlig skade på væv, 
nerver, arterier og knogler”. 

Israels angreb på palæstinenserne sidst i marts var 
det værste siden krigen mod Gaza i 2014 som dræbte 
2251 palæstinensere. 

Blokaden mod Gaza - som nu er mere end ti år 
gammel - har skabt hvad FN kalder en humanitær 
katastrofe. 

Omfanget af Israels modsvar mod protesterne viser, 
at de føler de kan angribe palæstinensere ustraffet - 
men også at de frygter massemobiliseringer. 


Oversat og forkortet fra Socialist Worker nr. 2598 


Israel retfærdiggør massakre 

Israel forsøgte, at retfærdiggøre massakren ved 
at bebrejde palæstinensere for at vove at gøre 
modstand. IDF påpegede at mange af de dræbte 
var medlemmer af Hamas eller andre modstands- 
grupper - og at demonstranter kastede sten, ben- 
zinbomber og brændende dæk. 

Pro-israelske grupper sagde at alle 30.000 de- 
monstranter blev brugt som brikker i et skakspil 
af den palæstinensiske modstandsgruppe Hamas, 
som regerer Gaza-striben. 

Nogle politikere i Storbritannien - også parla- 
mentsmedlemmer fra Labour - gentog Israels for- 
søg på at bebrejde palæstinenserne deres egen død. 

Labour parlamentsmedlem Stella Creasy twe- 
etede: "forfærdelige scener i Israel - nationer har 
en ret til at forsvare deres grænser, men modsvar 
mod vold skal være proportionale. Vi må fordømme 
drabene og skader på folk i Gaza, såvel som de få 
protesterende som havde til hensigt at skade isra- 
elske civile skal fordømmes.” 

Palæstinenserne har ret til at kæmpe imod deres 
besættelse hvordan end de vælger. At fordømme 
"begge sider” skjuler dobbeltmoral. 

Palæstinensernes liv er formet af en voldelig 
besættelse, som bliver gennemført af en af de mæg- 
tigste militærmagter i Mellemøsten - bevæbnet og 
betalt af USA. 

Den hær står mellem palæstinenserne og det 
land de blev udvist fra for 70 år siden. 

At nogle protesterende trodsede den israelske 
hærs magt med intet andet end sten, dæk, flasker 
og benzin er intet mindre end heroisk. 


Racisme svækker arbejderklassen 


Det er ikke flygtninge og indvandrere som forårsager 
velfærdsforringelser og lønpres, det er arbejdsgivere og 
politikere. 





Af Jens Andersen 


Del-og-hersk-princippet har siden oldtiden været brugt 
af skiftende magthavere til at holde sig på magten. Hvis 
arbejderklassen kæmper indbyrdes, så har overklassen frit 
spil til at gøre som de vil. Derfor vil de fleste magthavere 
forsøge at spille forskellige befolkningsgrupper ud mod 
hinanden. 

Racisme imod flygtninge, indvandrere og muslimer 
bliver igen og igen brugt til at aflede arbejderklassens 
opmærksomhed fra vigtige problemer. 

Politikere har gennem mange år beskyldt flygtninge og 


indvandrere for at være skyld i forringet velfærd og pres- 
sede lønninger. Det er dog de selvsamme politikere, som 
har stået for at vedtage forringelserne. 

Når de skærer ned, siger de, at det er nødvendigt for at 
redde velfærden. Men det er løgn. Samtidig med de mange 
nedskæringer, er eliten i Danmark blevet forgyldt, og har 
mangedoblet deres formuer, på trods af økonomisk krise. 
Både via skattelettelser, manglende skattekontrol og ar- 
bejderklassens løntilbageholdenhed ved overenskomster. 

Det er altså ikke på grund af en voldsom befolkningsfor- 
øgelse at der har været nedskæringer, men fordi pengene 
er blevet taget fra velfærden, og givet til de rige. 


Bosserne dumper lønnen 
Ligeledes er det cheferne som presser lønnen, ved at 
ansætte udenlandsk uorganiseret arbejdskraft, det er ikke 


de enkelte arbejdere. Det solidariske svar er at få alle med 
i fagforeningerne og ansat på overenskomstmæssige løn 
og arbejdsforhold. Derved står vi sammen mod cheferne 
og deres system, som er det egentlige problem, i stedet 
for at slås internt. 

Magthaveres position er altid skrøbelig. Den er afhængig 
af at arbejderklassen accepterer den eksisterende sam- 
fundsorden. Arbejderklassen får hver dag samfundet til 
at køre rundt, og har dermed potentialet til at sætte sam- 
fundet i stå, og køre det videre på vores egne betingelser i 
stedet for chefernes. 

Det kræver dog at arbejderklassen ser sig selv som ét 
fællesskab, og lader solidariteten gå på tværs af hudfarve, 
religion, landegrænser, seksuel orientering og hvad over- 
klassen ellers vil prøve at splitte os med. 


bre Den apolitiske "danske 


Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
… OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 

model” er en ren fiktion 


Overenskomst-forhandlinger og faglig kamp er altid 
dybt politiske. 





Af Lars Henrik Carlskov 


Da 3F-formand Per Christensen 14. april var gæ- 
stetaler på SF's landsmøde var det med den løftede 
pegefinger fremme: ”Jeg er nødt til at sige: Lad være 
med at blande jer fra Christiansborgs side. Og selv om 
I gør det ud fra den bedste mening. Med støtte”, lød det 
fra talerstolen. 

Ogi et interview med Dagbladet Information samme 
dag hævdede S-formand Mette Frederiksen også, at selv 
sympati-tilkendegivelser fra politiske partier undergra- 
ver ”den danske model”. 

Få dage forinden havde den trofaste partisoldat og 
redaktør af det socialdemokratiske net-medie Piopio. 
dk, Jens Jonatan Steen angrebet især Enhedslisten for 
utidig indblanding i overenskomstforhandlingerne, 
hvilket angiveligt var særligt kritisabelt i betragtning af 
det, han kaldte Socialdemokratiets ”stålsatte kurs for at 
holde hånden over den danske model.” 


Stålsatte socialdemokratiske regeringsindgreb 
Denne ”stålsatte kurs” for at beskytte retten til at for- 
handle overenskomst uden politisk indblanding er i 
bedste fald af nyere dato. Det har nemlig snarere været 
reglen end undtagelsen, at Socialdemokratiet har fore- 
taget regeringsindgreb i overenskomstkonflikter. 

Startende med den første socialdemokratiske re- 
gerings planlagte indgreb i storkonflikten 1925, over 
Staunings tvangsforlængelse af overenskomsterne i 
1930'erne, H.C. Hansens berygtede indgreb i 1956, An- 
ker Jørgensen-regeringernes hele tre indgreb, Nyrups 
tilsvarende i 1998 og Thornings i 2013. 

Og Mette Frederiksen, som angiveligt ønsker at 
beskytte fagbevægelsen mod politisk indblanding, 
fremlagde såmænd selv som beskæftigelsesminister i 


2013 i Folketinget regeringsindgrebet i lærerlockouten. 

Og 3F-formand Per Christensen er reelt en social- 
demokratisk politiker i fagbevægelsen. I et portræt i 
Kristeligt Dagblad sidste år beskrives han således som 
”en aktiv spiller i opstarten af Danmarks Socialdemo- 
kratiske Ungdom [i Aalborg, red.], hvis lokale afdeling 
han som 15-årig senere blev formand for.” 


”Enhver klassekamp er en politisk kamp” 

Og i 2016 skrev samme Christensen i Politiken, at 
”fagbevægelsen og Socialdemokratiet har fælles rødder, 
og som forbundsformand for 3F har jeg den opfattelse, 
at netop Socialdemokratiets rolle som regeringsbæ- 
rende og ansvarligt parti er afgørende for det danske 
samfund.” På samme måde er det en slet skjult hem- 
melighed, at en formandspost i mange fagforeninger 
kræver socialdemokratisk partibog. 

Det nyopfundne argument om, at politisk påvirkning 
af det faglige arbejde strider mod ”den danske model” er 
blot et desperat forsøg fra pressede socialdemokratiske 
politikere og fagbosser på at bevare deres partis kontrol 
over bevægelsen. Først i 1995 brydes de formelle bånd 
mellem Socialdemokratiet og fagbevægelsen. Betyder 
det, at ”den danske model” først er opfundet dér? 

Ved dette års overenskomstforhandlinger er mod- 
parten staten, regionerne og kommunerne, hvilket fra 
starten gør dem politiske. Men allerede i Det Kommu- 
nistiske Manifest påpegede Marx og Engels, at ”enhver 
klassekamp er en politisk kamp.” Og senere forklarede 
Marx, at ud af ”økonomiske bevægelser” (f.eks. krav til 
de enkelte kapitalister om lavere arbejdstid), vokser 
”alle vegne” ”politiske bevægelser” (f.eks. krav om lavere 
arbejdstid fastsat ved lov). 

Med andre ord kan fagbevægelsens arbejde ikke und- 
gå at være politisk. Det egentlig spørgsmål er i stedet, 
hvilken politisk retning (f.eks. socialdemokratisk refor- 
misme eller revolutionær socialisme), der dominerer. 


&Det er her det sker 


Møderne er åbne for alle 

interesserede. Møde-emnerne kan ændre sig i 
løbet af avisens udgivelsesperiode. Se de seneste 
opdateringer på socialister.dk/moeder 





København 


Mødes kl. 19.00 i Christianshavns Beboerhus, Dron- 
ningensgade 34. Studiekreds bliver holdt på Amager. 
For tilmelding og mere info kontakt Sabina, 2988 
4273. 


3. maj: Frankrig 1968 - Sidste gang arbejderne ryst- 
ede borgerskabet 

17. maj: Hvad er læren af OK18? 

24. maj: 1968 - se opslag på side 8. Mødet afholdes 
i Solidaritetshuset på Griffenfeldsgade, 2200 KBH 
N. 
31. maj: Hvorfor kan FN ikke hjælpe i Syrien? 
7. juni: Socialisme for begyndere 

14. juni: ISUgen der gik 


Odense 


Mødes hver tirsdag kl. 19.00 i Ungdomshuset, Nørre- 
gade 60. Kontakt Jens, 2426 8023, for mere info. 


8. maj: OK18: Arbejderklassen vs. regeringen 

15. maj: Hvad er op og ned i Syrien 

22. maj: Maj '68 - se opslag på side 8 

29. maj: Hvad er marxisme? 

5. juni: Sovjets sammenbrud - Fra statskapitalisme 
til kapitalisme 

12. juni: 1848-revolutionerne og arbejderbevægels- 
ens fødsel 


IS/U Odense på Facebook: facebook.com/ 
groups/703272553037371/ 


Århus 


Mødes hver anden tirsdag kl. 19.30 i Studenternes 
Hus, lokale 2.2, Nordre Ringgade 3. Kontakt Hans Erik, 
6128 9615, for mere info. 


8. maj: Fagbureaukratiets rolle - erfaringer fra 
tidligere strejkekampe 

23. maj: Maj '68 - se opslag på side 8 

29. maj: Ghettoer og parallelsamfund - realitet eller 
myte? 

12. maj: Kapitalismen og psykisk sygdom 

26. maj: Nordkorea - socialisme eller statskapital- 
isme? 

